Platinaheksafluoridi

Platinaheksafluoridi (PtF6) on platinan ja fluorin muodostama epäorgaaninen molekyyliyhdiste.

Ominaisuudet ja valmistus
Huoneenlämpötilassa platinaheksafluoridi on punaista kiteistä ja hygroskooppista ainetta. Yhdisteen alkeiskoppi on kuutiollinen. Platinaheksafluoridi reagoi veden kanssa ja pelkistyy Pt4+-yhdisteiksi. Platinaheksafluoridi on erittäin voimakas hapetin ja kykenee hapettamaan esimerkiksi hapen ja ksenonin yhdisteiksi [O2]+[PtF6]− ja Xe+[PtF6]−. Yhdiste reagoi myös lasin kanssa.Christen M. Giandomenico: Platinum-Group Metals, Compounds, Kirk-Othmer Encyclopedia of Chemical Technology, John Wiley & Sons, New York, 2000.Jean Aigueperse, Paul Mollard, Didier Devilliers, Marous Chemla, Robert Faron & René Romano, Jean Pierre Cuer : Fluorine Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2000. 
475px

Platinaheksafluoridia valmistetaan kuumentamalla platinaa fluori-ilmakehässä.
Pt + 3 F2 → PtF6

Lähteet

Luokka:Fluoridit
Luokka:Platinayhdisteet